32002R1633
L 247/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1633/2002 AL COMISIEI
din 13 septembrie 2002
de modificare a Regulamentului (CE) nr. 1429/2002 de stabilire a normelor de aplicare a contingentelor tarifare pentru carnea de vită și mânzat prevăzute de Regulamentele (CE) nr. 1151/2002, (CE) nr. 1362/2002 și (CE) nr. 1361/2002 ale Consiliului pentru Estonia, Letonia și Lituania
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 al Comisiei (2), în special articolul 32 alineatul (1),
întrucât:
(1)
Regulamentul (CE) nr. 1151/2002 al Consiliului din 27 iunie 2002 de stabilire a unor concesii sub formă de contingente tarifare comunitare pentru anumite produse agricole și de prevedere a unei adaptări, ca o măsură autonomă și tranzitorie, a anumitor concesii agricole stipulate în Acordul European cu Estonia (3) a deschis anumite contingente tarifare anuale pentru produsele din carne de vită.
(2)
Regulamentul (CE) nr. 1429/2002 al Comisiei (4) nu stabilește normele de aplicare a contingentului tarifar pentru mușchiul gros și subțire al diafragmei, prevăzut în Regulamentul (CE) nr. 1151/2002. Acest contingent trebuie să fie inclus în Regulamentul (CE) nr. 1429/2002.
(3)
Condițiile de solicitare a licențelor trebuie să fie adaptate.
(4)
Măsurile stabilite de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 1429/2002 se modifică după cum urmează:
1.
La articolul 3 alineatul (3) litera (b), paragraful al doilea se înlocuiește cu următorul text:
„Pentru Estonia se constituie trei grupe, după cum urmează:
Grupa 1: codurile NC 0201 și 0202;
Grupa 2: codul NC 1602 50 10;
Grupa 3: codurile NC 0206 10 95 și 0206 29 91.”
2.
Articolul 3 alineatul (3) litera (c) se înlocuiește cu următorul text:
„(c)
pentru fiecare grupă de produse cererile de licență de import trebuie să vizeze o greutate minimă de 15 tone de produse, fără depășirea cantității disponibile definite la articolul 2.”
3.
Articolul 4 alineatul (1) se înlocuiește cu următorul text:
„(1) Cererile de licență pot fi depuse numai în primele 12 zile ale fiecărei perioade menționate la articolul 2. Cu toate acestea, pentru perioada cuprinsă între 1 iulie și 31 decembrie 2002, cererile de produse, altele decât mușchiul gros și mușchiul subțire al diafragmei, originare din Estonia (cu numărul de ordine 09.4852) pot fi depuse până la 20 august 2002, iar cererile de mușchi gros și mușchi subțire al diafragmei pot fi depuse până la 27 septembrie 2002.”
4.
Anexa 1 se înlocuiește cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică de la 1 iulie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 septembrie 2002.